Uuden-Seelannin geologia

Uuden-Seelannin geologia käsittää Uuden-Seelannin kallioperään, maaperään ja niihin kätkeytyviin luonnonvaroihin liittyviä seikkoja.

Uusi-Seelanti on geologisesti varsin uutta aluetta. Eteläsaarella sijaitsevat Eteläiset Alpit kohosivat meren pinnan yläpuolelle noin 10-15 miljoonaa vuotta sitten. Tämä vuorijono on koillis-lounassuuntainen ja vuorten huiput ovat usein jäätikön peittämiä. Pohjoissaarella tapahtui 1-4 miljoonaa vuotta sitten tuliperäistä toimintaa, joka vaikutti merkittävästi saaren geologisiin piirteisiin. Pohjoissaarella on vuorijonoja, joiden alaosat ovat muodostuneet sedimenttikivilajeista ja niiden yläosissa on tuliperäisiä kivilajeja. Saaren keskiosassa on ylänkö, jonka alueella sedimenttikivilajeja peittävät laava, vulkaaninen tuffi ja hohkakivi. Pohjoissaarella esiintyy usein maanjäristyksiä ja tuliperäistä ja geotermistä toimintaa.

Kaivannaiset 
Uudella Seelannilla on merkittävät hiilivarat, joista suuri osa on Eteläsaarella sijaitsevaa ruskohiiltä.

Uuden Seelannin öljyvarat riittäisivät kattamaan maan oman kulutuksen yhden vuoden ajan.

Lähteet

Aiheesta muualla 
 Soil Map FAO

Uuden-Seelannin maantiede
Alueellinen geologia